Ministru kabineta rīkojuma projekta

„Grozījumi Ministru kabineta 2002.gada 4.septembra rīkojumā Nr.490 “Par valsts dzīvojamo māju nodošanu privatizācijai””

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekta mērķis izbeigt nekustamais īpašums Kuģu ielā 13, Rīgā privatizāciju saskaņā ar likuma „Par valsts un pašvaldību dzīvojamo māju privatizāciju” (turpmāk – Privatizācijas likums) noteikumiem. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar Privatizācijas likuma 74.panta pirmo daļu visas valsts un pašvaldību dzīvojamās mājas, kuras līdz šā likuma spēkā stāšanās dienai nodotas ekspluatācijā, nododamas privatizācijai, izņemot šajā likumā minētos gadījumus. Atbilstoši šī panta astotajai daļai nedzīvojamās ēkās (skolās, stacijās un citās tamlīdzīgās ēkas) esošie dzīvokļi netiek privatizēti saskaņā ar minēto likumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Informācija par Rīkojuma projektā ietverto nekustamo īpašumu**  Saskaņā ar Nekustamā īpašuma valsts kadastra informācijas sistēmas datiem nekustamais īpašums (kadastra Nr.0100 049 0081) Kuģu ielā 13, Rīgā, (turpmāk - Nekustamais īpašums) sastāv no būves (būves kadastra apzīmējums 0100 049 0081 001) (turpmāk – Būve) ar kopējo platību 3641,9 m2 un zemes vienības (zemes vienības kadastra apzīmējums 0100 049 0081), 1189 m2 platībā.  Īpašuma tiesības uz Nekustamo īpašumu (kadastra Nr.0100 049 0081) ir nostiprinātas Latvijas valstij valsts akciju sabiedrības „Privatizācijas aģentūra” (turpmāk – Privatizācijas aģentūra) personā Rīgas pilsētas zemesgrāmatas nodalījumā Nr.30154.  Nekustamais īpašums nodots privatizācijai ar Ministru kabineta 2002.gada 4.septembra rīkojumu Nr.490 „Par valsts dzīvojamo māju nodošanu privatizācijai” (turpmāk –Rīkojums Nr.490) (skatīt pielikuma 23.punktu).  2008.gada 3.aprīlī stājies spēkā Rīgas apgabaltiesas Civillietu tiesu kolēģijas 2008.gada 27.februāra spriedums lietā Nr.C04306905 (turpmāk – Spriedums), kas tika ierosināta pēc Rīgas tiesas apgabala prokuratūras virsprokurora prasības Latvijas valsts interesēs Izglītības un zinātnes ministrijas personā. Tiesa Spriedumā konstatēja, ka 2002.gada 13.martā Rīgas domes Pilsētas attīstības departamentam nebija tiesību izsniegt Izglītības un zinātnes ministrijai izziņu Nr.DA-02/177 „Izziņa par ēku Kuģu ielā 13 (grupa 49, grunts 81)”, uz kuras pamata Būves tehniskās inventarizācijas lietā 2002.gada 27.martā mainīts Būves nosaukums un tās galvenais lietošanas veids no “Mācību iestāde” uz “Dzīvojamā māja”.  Tiesa Spriedumā konstatēja, ka 2002.gada 27.marta Būves tehniskās inventarizācijas lieta sagatavota uz viltotu dokumentu pamata, kas konstatēts Latvijas Republikas Tieslietu ministrijas Valsts tiesu ekspertīžu biroja 2006.gada 21.februāra atzinumā Nr.3110, Korupcijas novēršanas un apkarošanas biroja 2006.gada 6.jūnija vēstulē Nr.4/3420-06 un Latvijas Republikas Valsts kontroles 2004.gada 26.novembra atzinumā Nr.5.1.-2-51/2004.  Savukārt, Rīgas domes Pilsētas attīstības departaments, sastādot 2002.gada 13.marta izziņu Nr.DA – 02/177 „Izziņa par ēku Kuģu ielā 13 (grupa 49, grunts 81)”, pārkāpis savas kompetences robežas. Rīgas domes kompetencē neietilpa mainīt Būves galveno lietošanas veidu. Līdz ar to Būves izmantošanas veids un tās nosaukums ir grozīts bez tiesiska pamata.  Ar Spriedumu tika atzīts par spēkā neesošu Centrālās dzīvojamo māju privatizācijas komisijas 2002.gada 26.novembra lēmums Nr.24-n/p „Par neapdzīvojamās telpas nodošanu īpašumā līdz dzīvojamās mājas privatizācijai” un 2003.gada 23.decembra lēmums Nr. 23-i/p „Par izsoļu protokolu apstiprināšanu, pirkuma līgumu slēgšanu un dzīvokļu nodošanu īpašumā līdz dzīvojamās mājas privatizācijai”, kā arī atzīta par spēkā neesošu 2003.gada 7.februāra Apliecība par īpašuma tiesībām uz neapdzīvojamo telpu līdz dzīvojamās mājas privatizācijai, kas izsniegta SIA „Jūsu grupa “Arhitekts”” uz neapdzīvojamo telpu ar kopējo platību 3437,70 m2, un atzītas par spēkā neesošām 2004.gada 22.janvārī izsniegtās Izziņas par īpašuma tiesībām uz dzīvokli līdz dzīvojamās mājas privatizācijai, kas izsniegtas SIA „Jūsu grupa “Arhitekts”” uz Nekustamā īpašuma dzīvokli Nr.13 ar kopējo platību 87,60 m2 un uz dzīvokli Nr.14 ar kopējo platību 90,90 m2.  Nekustamā īpašuma valsts kadastra informācijas sistēmā atjaunots iepriekšējais Būves nosaukums un galvenais lietošanas veids - “Mācību iestāde” un “1263 – Skolas, universitātes un zinātniskajai pētniecībai paredzētās ēkas”.  Ņemot vērā minēto, nekustamais īpašums ir svītrojams no Rīkojuma Nr.490, proti, svītrojams ir pielikuma 23.punkts, jo Nekustamais īpašums nav atzīstams par privatizācijas objektu, kas būtu privatizējams saskaņā ar Privatizācijas likumu.  Sakarā ar Būvniecības, enerģētikas un mājokļu valsts aģentūras (līdz 2004.gada 29.janvārim – Centrālā dzīvojamo māju privatizācijas komisija, līdz 2008.gada 1.janvārim – valsts aģentūra „Mājokļu aģentūra”) likvidāciju, tās kompetencē esošā valsts dzīvojamo māju privatizācijas pabeigšana saskaņā ar Privatizācijas likumu no 2009.gada 1.jūlija tika nodota Privatizācijas aģentūrai, pamatojoties uz Ministru kabineta 2009.gada 29.maija rīkojuma Nr.353 „Par Būvniecības, enerģētikas un mājokļu valsts aģentūras likvidāciju” 2.2.1.3.apakšpunktu. |
| 3. | Projekta izstrādē iesaistītās institūcijas un publiskas personas kapitālsabiedrības | Privatizācijas aģentūra un Ekonomikas ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu nodot privatizācijai valsts īpašuma objektus, pamatojoties uz Privatizācijas likuma 12.panta pirmo, otro, trešo, ceturto un sesto daļu, 66.panta pirmo daļu un Pabeigšanas likuma 6.panta pirmo un trešo daļu. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Privatizācijas aģentūra |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Privatizācijas aģentūra veiks savas funkcijas, kas noteiktas normatīvajos aktos.  Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

Ministru prezidenta biedrs,

ekonomikas ministrs Arvils Ašeradens

Vīza: Valsts sekretārs Juris Stinka

#### Dzimtā-Zemīte, 67021325

#### Lienite.Dzimta-Zemite@pa.gov.lv

Irbīte 67013012

Larisa.Irbīte@em.gov.lv